Mikrobiologia

Wiktionarie traduktiones del title dislok
Mikrobiologia es li studio de mikrobes o organismes de mikro nivele: exemplim bakteries, viruses, alges ets.
Non omni mikrobes kreska rapidim e fasilim. Faktim, li maxim ordinari evaluos sugeste ke nus ha studia nur sirk 1 % ek li omni mikrobes de irgi spesifikat environmente. Dunke, malgre ke super trisent yares ha pasa depos li deskovro de mikrobes li fake de mikrobiologia klarim es in lun infanteso relativ altri biologial fakes kom soologia, botanike e even entomologia.
Mikrobiologia pove bli diviset en pluri subfakes:
 Mikrobal fisiologia: Li studio pri qualim li mikrobal selule funktiona biokemialim. Disu inkluse li studio de mikrobal kresko, metabolisme e selular strukture.
 Mikrobal genetike: Li studio pri qualim genes es organisat e reglat in mikrobes relat lusen selular funktiones. Proximim relate molekular biologia.
 Medisinal mikrobiologia: Li studio del role de mikrobes in homal maladeso. Disu inkluse li studio de mikrobal patogenese e epidemiologia e relate li studio de morbal patologia e imunologia.
 Veterinaral mikrobiologia: Li studio del role de mikrobes in veterinari medisine.
 Environmental mikrobiologia: Li studio del funktione e diverseso de mikrobes in lusen natural environmentes. Disu inkluse li studio de mikrobal ekologia, mikrobe-mediat nutriental siklo, geomikrobiologia, mikrobal diverseso e bioremediatione. 
 Evolutional mikrobiologia: Li studio del evolutione de mikrobes. Disu inkluse li studio de bakterial sistematike e taxonomie.
 Industrial mikrobiologie: Li explotatione de mikrobes por uso in industrial prosedos. Exemples inkluse industrial fermentatione, li trakto de disipendi aque e li fermento de alkoholi drinkes. Anke bioteknologia.

Category:Subfakes de biologia